આ ફિલ્મના નિર્માતા અજિત ગાંધી છે. કોમર્શિયલ એડ્. અને ફિલ્મ મેકિંગ ક્ષેત્રે અગ્રણી પ્રોડક્શન હાઉસ પ્રોમ વિઝનના અજિત ગાંધી આ ફિલ્મથી સ્વતંત્ર ફિલ્મ નિર્માતા તરીકે પ્રેક્ષકો સમક્ષ આવી રહ્યા છે. ફિલ્મના લેખક અને દિગ્દર્શક મનોજ નથવાણી છે. તેમને નરેન્દ્ર મોદીના હાથે બેસ્ટ લેખક અને દિગ્દર્શકનો પુરસ્કાર પણ મળેલો છે. છેલ્લાં ૨૦ વર્ષ કરતાં પણ વધુ સમયથી ગુજરાતી રંગભૂમિ પર સતત સફળ નાટકો આપવા માટે જાણીતા શરદ દેસાઇ આ ફિલ્મના પ્રસ્તુતકર્તા છે. ફિલ્મમાં શરદ વ્યાસ, નરેશ પટેલ અને વિકાસ મહેતા છે. આ ઉપરાંત ધવન મેવાડા, ગ્રીષ્મા મહેતા, શુભમ દેસાઇ, મેઘા જોશી, પ્રીતેશ ભરુચા અને હેમંત ઝા જેવા કલાકારો છે.